Centrochelys

Centrochelys on maakilpikonnien heimoon kuuluva kilpikonnasuku. Ainoa elossa oleva laji on kannuskilpikonna (Centrochelys sulcata), jonka lisäksi sukuun luetaan myös useita sukupuuttoon kuolleita lajeja. Vanhimmat suvulle kuuluvat fossiilit on ajoitettu mioseenin lopulle tai plioseenin alulle. Nykyinen kannuskilpikonna elää Afrikan mantereella Saharan eteläosissa, mutta sukupuuttoon kuolleiden lajien fossiileita on löydetty Kap Verdestä, Kanariansaarilta, Marokosta ja Maltalta.  Kannuskilpikonnan kilpi voi kasvaa 80-senttiseksi, ja eläin kuuluu suurimpiin elossa oleviin maakilpikonnalajeihin. Osa sukupuuttoon kuolleista Centrochelys-lajeista oli vieläkin suurempia, esimerkiksi Centrochelys marocanan kilven pituus oli jopa 180–200 senttiä.

Lajit 
 †Centrochelys atlantica
 †Centrochelys burchardi
 †Centrochelys marocana
 †Centrochelys robusta
 Kannuskilpikonna (Centrochelys sulcata)
 †Centrochelys vulcanica

Lähteet 

Kilpikonnat